**Naziv obv.: HRVATSKA KNJIŽNICA I ČITAONICA SALI**

**Brij RKP-a: 35239 Razina: 21 Proračunski korisnik JLPRS**

**Matični br.: 01583387 Razdjel: 000 Nema razdjela**

**OIB: 68404358413 Šifra djelat.: 9101 Djelatn. knjižnica i arhiva**

**Sjedište: 23281 SALI Šifra Župan.: 379 Općina Sali**

**Adresa: Sali II 69 Razdoblje: od 01.01.2024. do 31.12.2024.**

**BILJEŠKE UZ FINANCIJSKE IZVJEŠTAJE**

Općina Sali osnovala je 2000. godine Hrvatsku knjižnicu i čitaonicu Sali sa sjedištem, u Salima. Hrvatska knjižnica i čitaonica Sali obavlja svoju djelatnost na jednoj lokaciji. Ima dva stalno zaposlena djelatnika od kojih je Ante Mihić ujedno i ravnatelj. Proračunski korisnik obavlja djelatnost knjižničarstva i nije obveznik PDV-a. Rashodi poslovanja redovite djelatnosti financiraju se iz nadležnog proračuna, a rashodi za nabavu nefinancijske imovine još sa dijelom kapitalnih pomoći iz drugih proračuna.

Izvještaji o imovini, obvezama i vlastitim izvorima, prihodima i rashodima, primicima i izdacima iskazani su za razdoblje od 01. siječnja do 31. prosinca 2024. godine, a dobiveni su iz Glavne knjige proračunskog korisnika, izrađene u programu Synesis.

Poslovanje Hrvatske knjižnice i čitaonice Sali obavlja se preko vlastitog računa, otvorenog u OTP banci, IBAN:0324070001100123947.

**Zakonodavni okvir**

* Zakon o proračunu (NN 144/21)
* Pravilnik o financijskom izvještavanju u proračunskom računovodstvu (NN 37/2022)

**Izvještaj proračuna, proračunskih i izvanproračunskih korisnika:**

**Bilješke uz obrazac BILANCA**

U obrascu Bilanca stanja na dan 31.12.2024. godine, koji predstavlja vrijednosno iskazani pregled imovine, obveza i vlastitih izvora, ne postoje ugovorni odnosi koji uz ispunjenje određenih uvjeta mogu postati obveza ili imovina, te ne postoje nikakva dana ili dobivena jamstva, založna prava ili drugi instrumenti osiguranja plaćanja. Sadržaj evidencije sudskih sporova nije prikazan jer se ne vode nikakvi sudski sporovi.

*Bilješka 1. uz šifru B002 – Nefinancijska imovina*

Nefinancijska imovina je povećana za 8,6% u odnosu na početak 2024. godine. Povećanje se odnosi na nabavu knjižne građe koja je u visini od 36% financirana kao Prihod iz nadležnog proračuna, a u visini od 64% kao pomoć iz drugih proračuna (Ministarstvo kulture).

Ispravak vrijednosti proizvedene dugotrajne nefinancijske imovine izvršen je linearnom metodom po propisanim stopama ispravka vrijednosti dugotrajne imovine. Osim nabavke knjižne građe nije bilo nabave druge dugotrajne imovine.

*Bilješka 2. uz šifru 1 –Financijska imovina*

Novac u banci i blagajni čini cijelu financijsku imovinu, usklađeni su sa bankovnim izvodom i blagajničkim dnevnikom. Nema nenaplaćenih potraživanja, pa sukladno članku 37.a Pravilnika o proračunskom računovodstvu nije proveden ispravak vrijednosti potraživanja jer nema kašnjenja u naplati preko godine dana, kao ni pokretanja stečajnog postupka ili likvidacijskog postupka nad dužnicima.

*Bilješka 3. uz šifru 2 – Obveze*

Ukupne obveze su za 78% uvećane u odnosu na početak godine. 95,2% ukupnih obveza čine obveze za zaposlene, 4,3% čine obveze za materijalne rashode, a 0,5% za financijske rashode. Obveze za zaposlene su uvećane za 77% u odnosu na početak godine zbog povratka djelatnice sa porodiljnog dopusta. 99% obveza za rashode poslovanja spada u nedospjele obveze. Redovito se podmiruju zahvaljujući uplatama osnivača, odnosno pravovremenim financiranjem rashoda poslovanja od nadležnog proračuna, te su sve podmirene do dana predaje ovih izvještaja.

*Bilješka 4. uz šifru 9 – Vlastiti izvori*

Vlastiti izvori su umanjeni za 8,8% u odnosu na početak izvještajnog razdoblja. Tijekom 2024. godine nabavljena je nova knjižna građa koja je financirana iz pomoći Ministarstva kulture i iz općih prihoda od nadležnog proračuna. Ti prihodi su evidentirani na računima kapitalnih prijenosa, te su u istom izvještajnom razdoblju i utrošeni za nabavu dugotrajne nefinancijske imovine, i to:

* 63321 Kapitalne pomoći iz državnog proračuna u iznosu od 2.700,00€
* 67121 Prihodi iz nadležnog proračuna za financiranje rashoda za nabavu nefinancijske imovine u iznosu od 1.534,53€

Provedena je prva korekcija rezultata na način da se je za vrijednost ostvarene nabave imovine tijekom 2024. godine u iznosu od 4.234,53€ zadužio račun viška prihoda poslovanja, a odobrio račun manjka prihoda od nefinancijske imovine.

|  |  |  |  |  |  |  |
| --- | --- | --- | --- | --- | --- | --- |
| **RAČUN** | **POZICIJE 31.12.2024** | **PR-RAS** | | **KOREKCIJA 1.** | **BILANCA** | |
| **preneseni** | **2024** | **preneseni** | **2024** |
| 92211 | Višak prihoda poslovanja |  | +2.623,74 | -4.234,53 |  |  |
| 92221 | Manjak prihoda poslovanja |  |  |  |  | -1.610,79 |
| 92222 | Manjak prihoda od nefin.imov. | -511,79 | -4.234,53 | +4.234,53 | -511,79 |  |
| ***922*** | ***Višak/Manjak prihoda*** | ***-2.122,58*** | | ***0,00*** | ***-2.122,58*** | |

Preneseni manjak prihoda od nefinancijske imovine evidentiran na početku ovog izvještajnog razdoblja u iznosu od 1.293,01€ je odlukom o rasporedu rezultata umanjen ostvarenim viškom prihoda poslovanja iz 2023. godine u iznosu od 781,22 €. Stoga se u izvještaju za 2024. godinu kao iznos prenesenog rezultata iz protekle godine koristi iznos od 511,79€ manjka prihoda od nefinancijske imovine.

**Bilješke uz obrazac PR-RAS**

*Bilješka 1. uz šifru 6 – Prihodi poslovanja*

Ostvareni prihodi u 2024 godini su za 14% umanjeni u odnosu na proteklu godinu. Umanjenje je nastalo radi prekida rada pri renoviranju prostorija knjižnice i manjeg financiranja plaća iz nadležnog proračuna, a radi korištenja porodiljnog dopusta jedne djelatnice. Struktura prihoda je prikazana u tablici:

|  |  |  |  |
| --- | --- | --- | --- |
| **PRIHODI** | **2023** | **2024** | **index** |
| Kapitalne pomoći prorač.iz drugih prorač,i izvanpror.korisn. | 3.654,46 | 2.700,00 | 73,9 |
| Prihodi od pruženih usluga | 364,00 | 0,00 |  |
| Prihodi iz nadležnog prorač.za financiranje rash.poslovanja | 38.118,59 | 33.130,79 | 86,9 |
| Prihodi iz nadležnog prorač.za financ.rash.za nabavu nef.im. | 872,14 | 1.534,53 | 175,9 |
| **UKUPNO:** | **43.009,19** | **37.365,32** | **86,9** |

Ostvareni prihodi od pomoći odnose se na primljena sredstava od Ministarstva kulture. Evidentiraju se kao kapitalne pomoći i u tijeku izvještajnog razdoblja su u cijelosti utrošeni na nabavu nefinancijske imovine. Općina Sali, kao osnivač Hrvatske knjižnice i čitaonice Sali financira sve rashode poslovanja knjižnice i dio nabave nefinancijske imovine.

*Bilješka 2. uz šifru 3 – Rashodi poslovanja*

Rashodi poslovanja u 2024 godini su za 6,7% umanjeni u odnosu na proteklu godinu. Najveće odstupanje odnosi se na povećanje materijalnih rashoda, odnosno na uvećanu nabavu sitnog inventara i povećanje računalnih usluga uvođenjem propisanih obveza tek u ovoj godini. Rashodi za zaposlene su umanjeni za 9,7% u odnosu na prošlu godinu radi neisplate plaće djelatnici koja je jedan dio godine koristila porodiljni dopust. Poslovanje knjižnice ovisi o financiranju od strane Općine Sali čije uplate omogućuju skromnije, ali redovno i pravovremeno podmirenje nastalih obveza. Njihova struktura je:

|  |  |  |  |
| --- | --- | --- | --- |
| **RASHODI** | **2023** | **2024** | **index** |
| 31 Rashodi za zaposlene | 34.675,15 | 31.303,62 | 90,3 |
| 32 Materijalni rashodi | 2.381,21 | 3.237,61 | 136,0 |
| 34 Financijski rashodi | 190,68 | 200,35 | 105,1 |
| **UKUPNO:** | **37.247,04** | **34.741,58** | **93,3** |

*Bilješka 3. uz šifru 4 – Rashodi za nabavu nefinancijske imovine*

Cjelokupni iznos rashoda za nabavu nefinancijske imovine odnosi se na nabavu knjižne građe. Financiran je iz kapitalne pomoći Ministarstva kulture i kao prihod iz nadležnog proračuna za financiranje rashoda za nabavu nefinancijske imovine. Umanjen je za 6,5% u odnosu na prošlu godinu. Na kraju izvještajnog razdoblja je izvršena 1. korekcija rezultata za cjelokupni iznos od 4.234,53 €.

|  |  |  |  |
| --- | --- | --- | --- |
| **RASHODI** | **2023** | **2024** | **index** |
| 42 Rashodi za nabavu proizvedene dugotrajne im.-KNJIGE | 4.526,60 | 4.234,53 | 93,5 |

|  |  |
| --- | --- |
| *Od Ministarstva kulture 63,76%* | *2.700,00* |
| *Od Općine Sali 36,24%* | 1.534,53 |

*Bilješka 4. uz šifru Y006 - Manjak prihoda i primitaka za pokriće u sljedećem razdoblju*

U 2024. godini Hrvatska knjižnica i čitaonica Sali je ostvarila 37.365,32 € prihoda poslovanja, što je za 13,1% manje od protekle godine, 34.741,58€ rashoda poslovanja koji su za 3,3% manji u odnosu na proteklu godinu, te 4.234,53€ rashoda za nabavu nefinancijske imovine. Iz toga proizlazi da je u 2024. godini ostvareno 2.623,74€ viška prihoda poslovanja i 4.234,53€ manjka prihoda od nefinancijske imovine, odnosno ukupno 1.610,79€ manjka prihoda. Zajedno sa prenesenim rezultatom iz protekle godine od 511,79 € čine ukupan manjak prihoda od 2.122,58€.

Temeljem članka 82. Pravilnika o proračunskom računovodstvu provedena je 1. korekcija utvrđenog rezultata u iznosu uplaćenih kapitalnih sredstava koji su u istoj godini utrošeni za nabavu nefinancijske imovine, a evidentirani su na računima 6332-Kapitalne pomoći proračunu iz drugih proračuna (2.700,00€) i 67121-Prihodi iz nadležnog proračuna za financiranje rashoda za nabavu nefinancijske imovine (1.534,53€).

Konačni rezultat je evidentiran kao 1.610,79 € manjka prihoda poslovanja na IF-Opći prihodi i primici i 511,79 € manjka prihoda od nefinancijske imovine na IF-Opći prihodi i primici.

**Bilješke uz obrazac OBVEZE**

*Bilješka 1. uz šifru V006 – Stanje obveza na kraju izvještajnog razdoblja*

Obveze su uvećane u odnosu na stanje na početku razdoblja. Uvećanje se odnosi na obveze za zaposlene, a radi plaće djelatnice koja je početkom godine preko zavoda koristila naknadu za porodiljni dopust, a tek istekom porodiljnog joj je isplaćivana plaća. Od svih obveza jedan račun za energiju ima zakašnjelo plaćanje, a sve ostale obveze spadaju u nedospjele obveze. Sve su podmirene u siječnju 2025. godine.

**Bilješke uz obrazac RAS-funkcijski**

*Bilješka 1. uz šifru 081 – Službe rekreacije i sporta*

Iznos naveden pod ovim šifrom odgovara ukupno iskazanim rashodima poslovanja i rashodima za nabavu proizvedene dugotrajne nefinancijske imovine.

U Salima, 31.01.2025. godine

Osoba za kontaktiranje/kontakt: Jelena Grbin/023377042

Osoba koja je izradila finan. Izvješt.: Jelena Grbin

Ravnatelj: Ante Mihić